armvectores/hy_wikipedia_2023 huggingface dataset:
Իլյա Վլասով

Իլյա Վլասով (ռուս.՝ Илья Сергеевич Власов, օգոստոսի 3, 1995(1995-08-03), Կումերտաու, Կույուրգազինսկի շրջան, Բաշկորտոստան, Ռուսաստան), ռուս վոլեյբոլիստ, Մոսկվայի «Դինամո» թիմի և Ռուսաստանի ազգային հավաքականի կենտրոնական արգելափակող, Եվրոպայի 2017 թվականի առաջնության չեմպիոն, սպորտի միջազգային կարգի վարպետ։


== Մարզական նվաճումներ ==


=== Հավաքական թիմերի կազմում ===
Եվրոպայի չեմպիոն 2017
Ազգերի լիգայի մրցաշարի հաղթող - 2018
Եվրոպայի պատանեկան առաջնության հաղթող (2013)
EEVZA-ի պատանեկան առաջնությունների հաղթող (2011, 2012, 2013).
Եվրոպայի երիտասարդական առաջնության հաղթող (2014)
Եվրոպական խաղերի բրոնզե մեդալակիր (2015)
Ամառային համալսարանական խաղերի (ունիվերսիադայի) չեմպիոն (2015)


=== Ակումբային կարիերայի ընթացքում ===
Ռուսաստանի չեմպիոն - 2020/2021 տարեշրջան
Ռուսաստանի գավաթակիր 2020|2020 տարեշրջան
Ռուսաստանի սուպերգավաթակիր (2021).
Երիտասարդական լիգայի չեմպիոն (2013/14), երիտասարդական լիգայի արծաթե մեդալակիր (2012/13)
Երիտասարդական լիգայի գավաթի խաղարկության արծաթե (2013) և բրոնզե մրցանակակիր (2014)
Եվրոպայի վոլեյբոլի կոնֆեդերացիայի գավաթակիր (2020/21).
Մարտահրավերի գավաթի խաղարկության հաղթող (2016/17) և եզրափակիչ մրցախաղի մասնակից (2015/16)


=== Անհատական մրցանակներ ===
Եվրոպայի պատանեկան առաջնության լավագույն արգելափակող (2013).
Երիտասարդական լիգայի լավագույն արգելափակող (2012/13, 2013/14).
Երիտասարդական լիգայի եզրափակիչ մրցախաղի MVP (2014).


== Ծանոթագրություններ ==


== Արտաքին հղումներ ==
Տվյալներ(անգլ.)
Կալինովկա (քաղաք, Ուկրաինա)

Անվան այլ կիրառումների համար տե՛ս՝ ԿալինովկաԿալինովկա (ուկրաիներեն՝ Калинівка), քաղաք Ուկրաինայի Վիննիցայի մարզի Կալինովկայի շրջանում, շրջկենտրոն։ Հիմնադրվել է 1774 թվականին։
Չճշտված տվյալներով Կալինովկա քաղաքում բնակվում էր 19 848 մարդ։ Բնակավայրը զբաղեցնում է 9,88 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մասերդի

Մասերդի, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հայկ Կիրակոսյան

Հայկ Ստեփանի Կիրակոսյան (հունվարի 31, 1962(1962-01-31), ԽՍՀՄ), հայ կինոօպերատոր, ռեժիսոր։


== Կենսագրություն ==
Հայկ Կիրակոսյանի հայրը նախագծման ինժեներ էր, իսկ մայրը` էլեկտրոնային ինժեներ։
Տղայի մոտ կինոյի նկատմամբ հետաքրքրությունը ծագել է 11 տարեկան հասակում, երբ նա սովորում էր արվեստի դպրոցում, որտեղ ուսուցանվում էր լուսանկարչություն և կինոարվեստ։ Ավելի ուշ նա ուսումը շարունակեց ՎԳԻԿ-ում (Մոսկվայի Գերասիմովի անվան կինեմատոգրաֆիայի համառուսական պետական ինստիտուտ)՝ Վլադիմիր Մոնախովի դասարանում։ 1984 թվականին գերազանցությամբ ավարտեց ինստիտուտը։ Ուսանողական տարիներին Կիրակոսյանը Լեոնիդ Կալաշնիկովի, Ալբերտ Յավուրյանի և Լևոն Աթոյանցի մոտ աշխատել է որպես օպերատորների օգնական։ 
Ավարտելուց հետո նա անմիջապես սկսեց աշխատել իր մասնագիտությամբ, և միևնույն ժամանակ (1987 թվականից մինչև 1991 թվականը) դասախոսում էր Երևանի թատրոնի և կինոյի պետական  ​​ ինստիտուտում։ 1986-1993 թվականներին Հայկը Կիրակոսյանն աշխատել է Երևանի «Հայնֆիլմ» կինոստուդիայում։ Միևնույն ժամանակ (1987-1991)  Երևանի պետական ​​մանկավարժական ինստիտուտի մշակույթի ֆակուլտետում դասավանդել է «Ֆոտոկոմպոզիցիա»։ 1994-1999 թվականներին եղել է MPS հեռուստաընկերության օպերատոր, Paradise Production- ի խմբագիր և մոսկովյան VKT հեռուստաալիքի տնօրեն ։
Որպես կինեմատոգրաֆիստ աշխատել մի շարք կարճամետրաժ և լիամետրաժ վավերագրական, խաղարկային և անիմացիոն ֆիլմերի ստեղծման վրա։  1991 թվականից ի վեր Կիրակոսյանն աշխատում է ինչպես Հայաստանում, այնպես էլ Ռուսաստանում։ Բացի այդ, 1994-1999թթ. Նա եղել է օպերատոր MPS հեռուստատեսությամբ, Մոսկվայի VKT հեռուստաընկերության խմբագիր և ռեժիսոր։ 2000 թվականին տեղափոխվեց Ստամբուլ, Թուրքիա։ Շարունակելով աշխատել ինչպես գեղարվեստական ժանրի ​​նախագծերի, այնպես էլ առևտրային ֆիլմերի և երաժշտական ​​տեսահոլովակների վրա՝ Թուրքիայում, Ռուսաստանում և Հայաստանում։ Կիրակոսյանը ինը անգամ տարբեր միջազգային կինոփառատոներում արժանացել է «Լավագույն կինեմատոգրաֆի» կոչման։ 2006 թվականից դասավանդելով «Կինեմատոգրաֆիա» և «Ընդլայնված կինեմատոգրաֆիա» դասընթացները «Kadır Has»- ում, «BAU» համալսարաններում և Բարձրագույն կրթության Պլատոնի քոլեջում։ Կիրակոսյանը մի շարք դասախոսություններ է կարդացել Մարմարայի (Ստամբուլ) և Բյուլկենդի (Անկարա) համալսարաններում, 6.45 Art Club (Eskişehir), Բուրսայի միջազգային կինոփառատոնում, Atif Yilmaz- ի թուրքական կինոյի ազգային դպրոցում՝ 2007-ից 2010 թվականներին։ 2008 թվականին նա ժյուրիի անդամ էր Ադանայի «Ոսկե բոժոժ», 2014 թվականին Անթալիայի «Ոսկե նարինջ» և 2017 թվականինին՝ Մալաթիայի միջազգային կինոփառատոններում։ 1991 թվականից ի վեր Կիրակոսյանը Ռուսաստանի կինոգործիչների միության անդամ է և Ռուսաստանի կինեմատոգրաֆիստների գիլդիայի անդամ (R.G.C), 2005 թվականից՝ Ռուսաստանի կինեմատոգրաֆիստների եվրոպական ֆեդերացիայի (IMAGO) անդամ, 2014 թվականից՝  թուրքական կինեմատոգրաֆիստների ընկերության անդամ։


== Ծանոթագրություններ ==


== Արտաքին հղումներ ==
https://www.tsa.org.tr/tr/kisi/kisibio/9597/hayk-kirakosyan
"Hayk Kirakosyan." Vikipedia, 06 Nisan 2015. http://tr.wikipedia.org/wiki/Hayk_Kirakosyan
https://mubi.com/id/cast/hayk-kirakosyan*(չաշխատող հղում)
"Hayk Kirakosyan." Sinamatürk, 06 Nisan 2015. http://www.sinematurk.com/kisi/5244-hayk-kirakosyan/
Արծվանիկի սելավ

Արծվանիկի սելավ, սելավ Հայաստանի Սյունիքի մարզում, Ողջիի ձախ վտակը։ Սկիզբ է առնում Բարգուշատի լեռնաշղթայի հարավային լանջերից, Կապանի մոտ թափվում Ողջի գետը։ Երկարությունը 13 կմ է, ջրհավաք ավազանը՝ 44 կմ²։ Սելավային հոսքի առաջացմանը մասնակցում են հիմնականում մայր ապարները՝ հեշտ քայքայվող կրաքարերը։ Ուժեղ սելավներ գրանցվել են 1947, 1959, 1960, 1972 թվականներին։ 1972 թվականի մայիսի 29-ի սելավի հոսքը կազմել է 161 մ³/վ։


== Ծանոթագրություններ ==
Լուիս Հենրի Սալիվան

Լուիս Հենրի Սալիվան (անգլ.՝ Louis Henry Sullivan, սեպտեմբերի 3, 1856(1856-09-03)[…], Բոստոն, ԱՄՆ - ապրիլի 14, 1924(1924-04-14)[…], Չիկագո, Իլինոյս, ԱՄՆ), ամերիկացի ճարտարապետ, ռացիոնալիզմի վերափոխող, ամերիկական մոդեռնիզմի հայր։ Երկնաքեր և օրգանական ճարտարապետության հասկացությունների առաջին և Չիկագոյի ճարտարապետական դպրոցի ամենահայտնի ներկայացուցիչներից և գաղափարախոսներից մեկը, Ֆրենկ Լլոյդ Ռայթի ուսուցիչը։ Նրան է պատկանում հայտնի բանաձևը՝ «ճարտարապետության մեջ ձևը հաջորդում է գործառույթին»։ Մայրը՝ Ադրիեն Լիստը, գաղթել է Ժնևից Բոստոն ծնողների, եղբոր և քրոջ հետ (Ջենին՝ ծնված 1836 թվականին և Ժուլիենը՝ 1841 թվականին), հայրը՝ Պատրիկ Սալիվանը՝ իռլանդացի էր։ Երկուսով ներգաղթել են Միացյալ Նահանգներ 1840֊ական թվականների վերջերին ։
Սալիվանը ծնվել է Չիկագոյում։ Չի ստացել վերջնական մասնագիտական կրթություն։ Կարճ ժամանակ նա սովորել է Մասաչուսեթսի տեխնոլոգիական ինստիտուտում (1872֊1873թվականներին)։ Նրա գլխավոր ուսուցիչը եղել է Ուիլյամ Ռոբերտ Ուեյրը։ Այնուհետև Սալիվանը մեկնել է Ֆիլադելֆիա, որտեղ նա աշխատել է Ֆյոռնեսայի արհեստանոցում։ Երկար ընկճվածության պատճառով աշխատանքը Ֆյոռնեսայիայում ավարտվել է և Սալիվանը մեկնել է Չիկագո, որտեղ Չիկագոյի մեծ հրդեհից հետո շինարական բում գտավ։ Այնտեղ նա աշխատեց Ուիլյամ Լը Բարոն Ջենի հետ և մեկ տարի չանցած՝ մեկնեց Փարիզ։ Փարիզում Սալիվանը ընդունվեց կերպարվեստի դպրոց (1874֊1875 թվականներին)։ Ամերիկայի Միացյալ Նահանգներ վերադառնալուց հետո նա սկսեց ճարտարապետ աշխատել։ 1879 թվականին Սալիվանը ընդունվեց աշխատանքի ինժեներ Դանկամար Ադլեռի ընկերությունում և երկու տարի անց դարձավ նրա գործընկերը։ Նրանց ընկերությունը կոչվում էր «Ադլեր և Սալիվան», և այդպես պահպանվեց մինչև 1895 թվականը։ Սալիվանը և Ադլերը լրացնում էին մեկը մյուսին։ Սալիվանը հանդես էր գալիս որպես զարդանախշի և ներքին հարդարանքի ճարտարապետ, իսկ Ադլերը ծրագրավորում էր, զբաղվում ինժեներական հարցերով և ակրուստիկայով։ Երբ գործընկերները բաժանվեցին, Սալիվանի պատվերները զգալիորեն քչացան։ Հին հաճախորդ Դևիդ Մայերը, ով 1898 թվականին խնդրեց կառուցել Schlessinger & Meyer Store առևտրի տունը, որն առավել հայտնի է՝ որպես Carson Pirie: Դա Սալիվանի վերջին պատվերն էր, որը մեծ ազդեցություն ունեցավ քաղաքի տեսքի վրա։ Շրջանակային կոնստրուկցիաների և արագընթաց վերելակների կիրառումը Սալիվանին հնարավորություն տվեցին գծագրել (այն ժամանակվա չափորոշիչներով) վարչական շինությունների տեսքը։ Շրջանակային համակարգը հետագայում կոչվեց «Չիկագոյի կառուցում»։ Նշված կոնստրուկցիայի ճարտարապետական փորձարկումների նախնական կետն եղել են Ռիչադստոնի ստեղծագործությունները, որտեղ ռոմանտիկ երևակայությունը սերտորեն համադրվել է աշխատունակության խիստ տրամաբանության հետ։ Առաջին խոշոր ստեղծագործությունը դա Չիկագոյի Աուդիտորիումն է (1886֊1896թվականներ)։ 20֊րդ դարի վերջին նա առաջինն էր, ով մշակեց բարձրակարգ շինության հայեցակարգը կամ կառուցման տեսությունը։ Նա իր հայացքները ներկայացրեց «Բարձրահարկ գրասենյակային շենքը գեղարվեստական տեսանկյունից» հոդվածում(1896թվական)։ 1908թվականից սկսած աշխատել է տանդեմում Ջորջ Հրանտ էլմսլի հետ(«պրերիի տներ» և «ադամանդե տուփեր»)։ 1918 թվականին Սալիվանին հայտարարեց իի սնանկության մասին, կյանքն ավարտեց չքավորության մեջ։ Մահացել է Չիկագոյի հյուրանոցային համարում 1924 թվականի ապրիլի 14֊ին։

		
		


== Ծանոթագրություններ ==
Հրաչիկ Նասիբյան

Հրաչիկ Պավելի Նասիբյան (ապրիլի 14, 1957(1957-04-14), Ստեփանակերտ, Ադրբեջանական ԽՍՀ, ԽՍՀՄ), հայ պետական գործիչ։
Ծնվել է 1957 թ. ապրիլի 14-ին՝ Ստեփանակերտ քաղաքում։ 1974 թ ավարտել է Ստեփանակերտի թիվ 1 միջ. դպրոցը։ 1975 թ. աշխատել է հասարակական սննդի միավորումում, որպես խոհարարի աշակերտ, ապա՝ խոհարար։ 1975-77 թթ ծառայել է խորհրդային բանակում։ 1978 թ. ավարտել է Ստեփանակերտի ուսումնարանի խոհարարների որակավորման դասընթացները։ 1978 թ. աշխատել է հասարակական սննդի միավորումում՝ ավագ խոհարար և արտադրության վարիչ։
1988 թ. առաջին օրերից զինվորագրվել է Արցախյան շարժմանը։ 1990 թ-ից մասնակցություն է ունեցել ինքնապաշտպանական ջոկատների ստեղծմանը, զինվորագրվել 4-րդ վաշտում։ 1990-92 թթ Բերձորի ջոկատի կազմում մասնակցել է Շուշի- Լաչին բնակավայրերի ազատագրմանը։ 1992 թ. եղել է վաշտի հրամանատար, գումարտակի հրամանատարի տեղակալ։ 1993 թ. գումարտակը ակտիվորեն մասնակցել է Կուբաթլուի, Քելբաջարի, Մարտակերտի շրջանների ազատագրմանը։ 1993 թ. օգոստոսի 31-ին Կուբաթլուի համար մղված մարտերում ծանր վիրավորվել է, ապաքինվելուց հետո վերադարձել է նույն գումարտակը՝ որպես հրամանատար։ Պատերազմի մասնակցի 2-րդ կարգի հաշմանդամ է։
1997 թ-ից զբաղվել է ձեռներեցությամբ, եղել է կոպերատիվի նախագահ։ 2004 թ-ից աշխատում է «Բեյզ մեթըլս» ՓԲԸ-ում, որպես ավագ խոհարար։ 2002 թ. ընտրվել է Արցախի ազատամարտիկների միության Ստեփանակերտի տարածքային միավորման թիվ 5 համայնքի նախագահ։
2007 թ ընտրվել է Ստեփանակերտի ավագանու անդամ։ 1994 թ. Արցախյան պատերազմում ցուցաբերած բացառիկ արիության և մարտական ծառայության համար պարգևատրվել է «Մարտական խաչ» 2-րդ աստիճանի մեդալով։
Պարգևատրվել է նաև՝ 

«Շուշիի ազատագրման համար» 2000 թ
«Հայրենյաց պաշտպան» 2006 թ
«ՀՀ մարտական ծառայություն» 2007 թ
«Ծովակալ Իսակով» 2008 թ.
«Մայրական երախտագիտություն Արցախի քաջորդիներին» մեդալներով։Ամուսնացած է, ունի 4 զավակ։ «Ազատ հայրենիք» կուսակցության անդամ է։


== Արտաքին հղումներ ==
http://www.cec.am/images/photos/Tim%20arxiv/Stepanakert%2B%2B.pdf(չաշխատող հղում)
Վիլգլի

Վիլգլի (ֆր.՝ Villegly), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 874 մարդ, բնակչության խտությունը` 88.91 մարդ/կմ²։ Բնակավայրը զբաղեցնում է 9.83 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 125 կմ արևմուտք, Կարկասոն քաղաքից` 11 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 667 աշխատունակ (15-64 տարեկան)  բնակիչ, որոնցից ակտիվ էին 481-ը, իսկ ոչ ակտիվները` 186։ Ակտիվության ցուցանիշը կազմում է 72,1 %։ 481 աշխատունակ մարդկանցից աշխատել է 436 անձ (224 տղամարդ և 212 կին)։ Գործազուրկ են եղել 45 անձ (20 տղամարդ և 25 կին)։ 186 անաշխատունակներից 57-ը եղել են աշակերտներ կամ ուսանողներ, 75-ը` թոշակառուներ, իսկ 54-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քրիս Փայն

Քրիստոֆեր Ուայթլոու «Քրիս» Փայն (անգլ.՝ Christopher Whitelaw «Chris» Pine, օգոստոսի 26, 1980(1980-08-26), Լոս Անջելես, Կալիֆոռնիա), ամերիկացի դերասան։ Սկսել է նկարահանվել 2003 թվականից։ Իրեն համարում է ագնոստիցիզմի հետևորդ։ Կրթության մի մասը ստացել է Անգլիայի Լիդս քաղաքում։


== Ծանոթագրություններ ==
Սեմենով Յար

Սեմենով Յար (ուկրաիներեն՝ Семенів Яр), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1690 թվականին։
2001 թվականի տվյալներով Սեմենով Յար գյուղում բնակվում էր 767 մարդ։ Բնակավայրը զբաղեցնում է 2,11 կմ² տարածք։ Բնակչության խտությունը կազմում էր 363,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օպիդո Մամերտինա

Օպիդո Մամերտինա (իտալերեն՝ Oppido Mamertina), քաղաք Իտալիայում՝ Կալաբրիա մարզի Ռեջիո Կալաբրիա գավառում։ Սահմանակից է Կոզոլետո, Պլատի, Ռիցցիկոնի, Սան Պրոկոպիո, Սանտա Քրիստինա դ'Ասպրոմոնտե, Սեմինարա, Սինոպոլի, Տաուրիանովա, Վարապոդիո համայնքներին։
Բնակչության թվաքանակը 2014 թվականի տվյալներով եղել է 5.355, բնակչության խտությունը կազմել է 96 մարդ/կմ²։ Զբաղեցնում է 58 կմ² տարածք։ Փոստային ինդեքսն է՝ 89014։ Հեռախոսային կոդը՝ 0966։


== Ժողովրդագրություն ==
Բնակչության թվաքանակի փոփոխությունները.

Վերջին հարյուրամյակի ընթացքում քաղաքի բնակչության թվաքանակը կիսով չափ նվազել է։ Ծայրահեղ աղքատությունից փրկվելու նպատակով շատ ու շատ բնակիչներ մեկնել են Հյուսիսային Իտալիայի արդյունաբերական կենտրոններ կամ արտասահման։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Օպիդո Մամերտինայի պաշտոնական կայքէջը (իտալերեն)
Զուբովա Պոլյանայի շրջան

Զուբովա Պոլյանայի շրջան (ռուս.՝ Зубово-Полянский район, մոկշ.՝ Зубунь аймак), մունիցիպալ շրջան Ռուսաստանի Դաշնության Մորդովիա հանրապետությունում։
Ստեղծվել է 1928 թվականին։ Վարչական կենտրոնը՝ Զուբովա Պոլյանա։


== Աշխարհագրություն ==
Շրջանի տարածքի մակերեսը կազմում է 2710 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 59284 մարդ։ Բնակչության խտությունը կազմում էր 21,88 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տերեփուկ Թամանյանի

Տերեփուկ Թամանյանի (լատ.՝ Rhaponticoides tamanianae), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Մինչև 80 սմ բարձրությամբ բազմամյա, գեղազարդային բույս է։ Ցողունները ստորին մասում կարմրավուն-ծիրանագույն են։ Տերևները փետրաձև բաժանված են, մոխրագույն-դժգույն-կանաչ, նեղ բլթակներով, կռճիկանման-սղոցաեզր։ Ծաղկաբույլերը փուխր են, վահանիկանման։ Զամյուղները համարյա գնդաձև են և ունեն 20-30 մմ տրամագիծ։ Եզրի ծաղիկներն ունեն պարուրաձև ոլորված բլթակներ։ Սերմնիկը և պապուսը համարյա սև կամ մուգ-դարչնագույն են։


== Տարածվածություն ==
Հանդիպում է Շիրակի (Կրաշեն գյուղի շրջակայք) և Դարեղեգիսի (Խաչիկ գյուղի շրջակայք) ֆլորիստիկական շրջաններում։


== Էկոլոգիա ==
Աճում է միջին լեռնային գոտում՝ ծովի մակարդակից 1800-1900 մ բարձրությունների վրա, տափաստանում, տափաստանային թփերի մացառուտներում, չոր քարքարոտ լանջերին։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։


== Պահպանություն ==
Կրիտիկական վիճակում գտնվող տեսակ է։ Հայաստանի էնդեմիկ է։ Տարածման և բնակության շրջանների մակերեսը 10 կմ²-ից պակաս է։ Արեալը խիստ մասնատված է և կազմված է 2 լոկալիտետներից։ Գյուղատնտեսական գործունեության պատճառով ենթադրվում է պոպուլյացիաների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։
Պահպանության գործողություններ չեն իրականացվում։ 


== Ծանոթագրություններ ==
Քվեմո Մոնաստերի

Քվեմո Մոնաստերի (վրաց.՝ ქვემო მონასტერი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 920 մետր բարձրության վրա։ Շրջկենտրոն Գորիից հեռու է 6 կմ։


== Ծանոթագրություններ ==
Ուռեկ (Երզնկայի գավառ)

Անվան այլ կիրառումների համար տե՛ս՝ Ուռեկ (այլ կիրառումներ)Ուռեկ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Արևմտյան Եփրատի ձախ կողմի Մերջան գետի ստորին հոսանքի ձախ ափին, Մերջան լեռան հյուսիսային ստորոտում, Երզնկա քաղաքից 18 կմ հարավ-արևելք։


== Պատմություն ==
Բնակչության մի մասը բնաջնջվել է 1895 թվականի կոտորածների ժամանակ։ Փրկվածները ամբողջությամբ կոտորվել են 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 10 տուն հայ և 50 տուն թուրք, 1909 թվականին` 5 տուն հայ և 40 տուն այլազգի բնակիչ։


== Տնտեսություն ==
Գյուղն հայտնի էր խաղողի և թթի մշակությամբ։ Բնակչությունը զբաղվում էր նաև արհեստներով։


== Պատմամշակութային կառույցներ ==
Ուռեկի մոտ էր գտնվում Չարչարանաց (Գրիգոր Լուսավորիչ) վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(20537) Սանդրադերոզա

(20537) Սանդրադերոզա, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20537) Սանդրադերոզա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիպիլ

Սիպիլ (Զաբել Հովհաննեսի Խանջյան, արևմտահայերեն՝ Զապէլ Յովհաննէսի Խանճեան, հուլիսի 23, 1863(1863-07-23), Սկյուտար, Կոստանդնուպոլիս, Օսմանյան կայսրություն - հունիսի 19, 1934(1934-06-19), Ստամբուլ, Թուրքիա), հայ գրող, մանկավարժ, հասարակական գործիչ։


== Կենսագրություն ==
1879 թ. ավարտել է Կ. Պոլիսի Սկյուտարի ճեմարանը, նույն թվին հիմնել Ազգանվեր հայուհյաց ընկերությունը։ Դասավանդել է նախ գավառներում, ապա՝ Կ. Պոլիսի վարժարաններում։ Գրական-հասարակական գործունեությունը շարունակել է նաև համիդյան ռեակցիայի տարիներին. 1898 թ. Գրիգոր Զոհրապի և Հրանտ Ասատուրի (ամուսնու) հետ վերահրատարակել է «Մասիս» հանդեսը, որի էջերում տպագրել է «Կիսադեմեր քողին ետևեն» դիմանկարների շարքը՝ նվիրված արևմտահայ նշանավոր գործիչներ Եղիա Տեմիրճիպաշյանին, Ռեթեոս Պերպերյանին։ Այդ շարքը հետագայում զետեղվել է Հ. Ասատուրի և Սիպիլի կազմած «Դիմաստվերներ»-ում (1921 թ.)։ Մեծ եղեռնից հետո էլ Սիպիլը չի կտրվել հասարակական կյանքից։ Նա ուշադիր հետևել և արձագանքել է Խորհրդային Հայաստանում գրական-մշակութային կյանքին։
Գրական շրջանակներին Սիպիլը հայտնի է դարձել 1880-ական թթ. վերջերին՝ «Մասիս» և «Հայրենիք» պարբերականներում հրատարակված չափածո և արձակ գործերով։ 1891 թ. տպագրվել է նրա «Աղջկան մը սիրտը» վեպը, 1902 թ.՝ բանաստեղծությունների առաջին ժողովածուն՝ «Ցոլքեր»-ը։ Սիպիլը երգել է սեր, հայրենիք, ընդհանրապես՝ մարդկային նուրբ զգացմունքներ։ Նա շարունակել է արևմտահայ ռոմանտիկական մտածողության հետ։ Այս հիման վրա էլ նրա ստեղծագործությունը գրականության պատմության մեջ բնութագրվել է որպես անցման շրջանի երևույթ։ Սիպիլի ստեղծագործությունների համար հատկանշական են քնարական ու էպիկական տարրերի ներդաշնակ զուգադրությունը, կանացիական նրբությունը, մշակված լեզուն։ Սիպիլը գրել է նաև մանկավարժական-մեթոդական հոդվածներ, մանկական բանաստեղծություններ, կազմել «Գործնական քերականութիւն արդի աշխարհաբարի» (1879 թ.) դասագիրքը, որը Հ. Ասատուրի աշխատակցությամբ բարեփոխվել և բազմիցս վերահրատարակել է «Թանգարան» ընթերցարանների հետ։


== Երկեր ==
Կորտօն հրամանատարը, Կ. Պոլիս, 1890։
Աղջկան մը սիրտը, Կ. Պոլիս, 1891, 254 էջ։
Ցոլքեր (բանաստեղծութիւններ), Կ. Պոլիս, 1902, 94 էջ։
Կնոջ հոգիներ (պատմուածքներ), Կ. Պոլիս, 1925, 194 էջ։
Քերթուածներ, Երևան, 1935, 132 էջ։
Աղջկան մը սիրտը, ա. տ., 1938, 371 էջ։
Ամբողջական գործը, Իսթանպուլ, 1939, 240 էջ։
Աղջկան մը սիրտը, Պէյրութ, 1949, 211 էջ։
Բանաստեղծութիւններ։ Ցոլքեր և հատուածներ, Վենետիկ, 1955, 98 էջ։
Երկեր, Երևան, 1965, 452 էջ։
Երկեր, Երևան, 1977։
Ցոլքեր (բանաստեղծութիւններ), Երևան, 1978, 162 էջ։


== Թարգմանություններ ==
«Թարգմանչաց արվեստ» շտեմարան։


== Ծանոթագրություններ ==
Մայքլ Բաֆեր

Մայքլ Բաֆեր (անգլ.՝ Michael Buffer, նոյեմբերի 2, 1944(1944-11-02), Ֆիլադելֆիա, Փենսիլվանիա, ԱՄՆ), բռնցքամարտի և ըմբշամարտի աշխարհում փորձառու կոնֆերանսիե։ Նա հայտնի է իր թևավոր խոսքով, որը կիրառում է ամեն մարտից առաջ «Let’s get ready to rumble!» («Պատրաստվե՛ք մարտին») և իրեն յուրահատուկ ձևով ներկայացնում է մարզիկներին։ Նա հատուկ հնչերանգով հայտարարում է մարզիկների անունները, ինչը նրա ձայնը ճանաչելի է դարձնում ամբողջ աշխարհում։
Բաֆերն իր հայտնի թևավոր խոսքերը "Let’s get ready to rumble" առաջին անգամ սկսել է կիրառել 1980-ական թվականներից։ Իսկ 1992 թվականից նա նոր շնչով սկսել է կիրառել այն։ ՀԻմա Բաֆերն այդ արտահայտությունն օգտագործում է գովազդային նպատակով՝ զանազան տարբերակներով, օրինակ՝ համակարգչային խաղերում։


== Հետաքրքիր փաստեր ==
Աշխատանքային գործունեության ընթացքում վաստակել է շուրջ 400 մլն. դոլար։
Մայքլ Բաֆերի պապիկը՝ Ջոնի Բաֆը, թեթև քաշային կարգով, եղել է բոքսի աշխարհի չեմպիոն։
Մայքլի խորթ եղբայրը՝ Մայքլ Բրյուս Բաֆերը, հանդիսանում է UFC բոքսի մրցահարթակի հաղորդավար։
1988 թվականին «Homeboy» ֆիլմում խաղացել է մրցահարթակի հաղորդավարի դերը, իսկ գլխավոր դերակատարը Միկի Ռուրկն էր։
Մայքլ Բաֆերը մարմնավորել է ինքն իրեն «Ռոքի» ֆիլմի չորս սերիաններում՝ «Ռոկի 5», «Ռոկի Բալբոա», «Կրիդ։ Ժառանգությունը Ռոկիի» և «Կրիդ 2».
Նկարահանվել  է «Մի կատակեք Զոհանի հետ» ֆիլմում։
Նկարահանվել է «Դամբո» ֆիլմում, հայտարարելով փղիկ Դամբոյի մուտքը կրկես։
Ձայնագրել է ինքն իրեն «Սիմփսոնները» մուլտսերիալի մի սերիայում։
Բազմաթիվ անգամներ հրավիրվել է «WCW Monday Nitro» պրոֆեսիոնալ ըմբշամարտի ֆեդերացիայի շոուներին, որպեսզի հայտարարի երեկոյի գլխավոր մենամարտը։
Մայքլ Բաֆերի ձայնը օգտագործվել է «Askband»խմբի «Մի հարվածից» երգի մեջ։
2014 թվականի հունիսի 1-ին դարձել է «THE GOLDEN GLOVES 2: BLACK ENERGY» մրցանակի դափնեկիր բոքսի II միջազգային մրցույթում  և «Ըմբշամարտի ձայնը» անվանակարգում պարգևատրվել է բացառիկ «Ոսկե ձեռնոց» մրցանակով։Տարել է ծանր վիրահատություն՝ կոկորդի քաղցկեղի հեռացման ժամանակ։ԱՄՆ-ում 2017թվականի  Ֆորմուլա-1 Գրան Պրի մրցանակաբաշխության ժամանակ հայտարարել է մրցարշավի մասանակիցներին։
2018 թվականին Ստենլի գավաթի եզրափակչի առաջին խաղից առաջ հայտարարել է «Վեգաս Գոլդեն Նայթս» և «Վաշինգտոն Քեփիթալս» թիմերի մարզիկների անունները։


== Ծանոթագրություններ ==


== Արտաքին հղումներ ==
Официальный сайт Майкла Баффера(անգլ.)
Մայքլ Բաֆեր (անգլ.) Internet Movie Database կայքում
Майкл Баффер: Запись своего первого боя я бы сжег
Գաբրիել Մարտինելի

Գաբրիել Մարտինելի (իսպ.՝ Gabriel Martinelli,  հունիսի 18, 2001(2001-06-18), Գուարուլյուս, Սան Պաուլու, Բրազիլիա), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Արսենալի կազմում։ Խաղում է հարձակվողի դիրքում։


== Ակումբային կարիերա ==


=== Իտուանո ===
Ֆուտբոլիստի կարիերան Մարտինելին սկսել է Կորինթիանսի ֆուտզալի թիմում։ 2015 թվականին նա միացավ Իտուանոյի ակադեմիային։ 2017 թվականի նոյեմբերի 4-ին բրազիլացին երկարաձգեց իր պայմանագիրը մինչև 2022 թվականը։ Իր պրոֆեսիոնալ դեբյուտը Մարտինելին նշեց 2018 թվականի մարտի 18-ին՝ փոխարինման մտնելով Լիգա Պաուլիստայի Սան Բենտուի դեմ խաղում։ Իր առաջին գոլը խփեց սեպտեմբերի 8-ին՝ Պաուլիստայի գավաթի Տաբոան դե Սերայի դեմ խաղում։ Լիգա Պաուլիստայում իր առաջին գոլը խփեց 2019 թվականի հունվարի 28-ին՝ Սան Բենտուի դեմ խաղում։ Մարտի 16-ին բրազիլացին դուբլ ձևակերպեց Բրագանտինոյի դեմ խաղում։ Իտուանոյի կազմում Մարտինելին անցկացրեց 34 հանդիպում՝ դառնալով 10 գոլի հեղինակ։


=== Արսենալ ===
2019 թվականի հուլիսի 2-ին Մարտինելին տեղափոխվեց Արսենալ։ Իր դեբյուտը Պրեմիեր Լիգայում նշեց օգոստոսի 11-ին՝ փոխարինելով Հենրիխ Մխիթարյանին Նյուքասլ Յունայթեդի դեմ խաղում։ Իր առաջին գոլը Արսենալի կազմում խփեց սեպտեմբերի 24-ին՝ դուբլ ձևակերպելով Անգլիայի լիգայի գավաթի Նոթինգհեմ Ֆորեստի դեմ խաղում։ Առաջին հանդիպումը եվրոպական առաջնություններում Մարտինելին անցկացրեց հոկտեմբերի 3-ին՝ 2 գոլի և գոլային փոխանցման հեղինակ դառնալով Եվրոպայի Լիգայի խմբային փուլի Ստանդարտ Լյեժի դեմ խաղում և օգնելով իր թիմին հաղթել 4-0 հաշվով։ Հոկտեմբերի 30-ին Մարտինելին 2 գոլ խփեց Անգլիայի լիգայի գավաթի Լիվերպուլի դեմ խաղում, իսկ հանդիպման հիմնական ժամանակը ավարտվեց 5-5 հաշվով և Արսենալը պարտվեց հետխաղյա 11-մետրանոցների հարվածաշարում։ Հոկտեմբերին բրազիլացին ճանաչվեց ակումբի ամսվա լավագույն ֆուտբոլիստ։


== Կարիերայի վիճակագրություն ==


=== Ակումբային վիճակագրություն ===
2019 թվականի նոյեմբերի 24-ի դրությամբ


== Նվաճումներ ==


=== Անհատական ===
Լիգա Պաուլիստայի խորհրդանշական հավաքական. 2019


== Ծանոթագրություններ ==


== Արտաքին հղումներ ==
Մարտինելիի պաշտոնական Ինստագրամի էջը
Մարտինելին transfermarkt-ում
Մարտինելին soccerbase.com-ում(չաշխատող հղում)
Մարտինելին WhoScored.com կայքում
Մարտինելին Արսենալի պաշտոնական կայքում
Մարտինելին Պրեմիեր Լիգայի պաշտոնական կայքում
Մայդան (գյուղ, Օլևսկի շրջան)

Անվան այլ կիրառումների համար տե՛ս՝ ՄայդանՄայդան (ուկրաիներեն՝ Майдан), գյուղ Ուկրաինայի Ժիտոմիրի մարզի Օլևսկի շրջանում։
2001 թվականի տվյալներով Մայդան գյուղում բնակվում էր 452 մարդ։ Բնակավայրը զբաղեցնում է 1,89 կմ² տարածք։ Բնակչության խտությունը կազմում էր 239,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելուա սյուր Սոմ

Բելուա սյուր Սոմ (ֆր.՝  Belloy-sur-Somme), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 752 մարդ, բնակչության խտությունը` 56.80 մարդ/կմ²։ Բնակավայրը զբաղեցնում է 13.24 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 14 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 499 աշխատունակ (15-64 տարեկան) բնակիչ, որոնցից ակտիվ էին 376-ը, իսկ ոչ ակտիվները` 123։ Ակտիվության ցուցանիշը կազմում է 75,4 %։ 376 աշխատունակ մարդկանցից աշխատել է 345 անձ (177 տղամարդ և 168 կին)։ Գործազուրկ են եղել 31 անձ (20 տղամարդ և 11 կին)։ 123 անաշխատունակներից 24 եղել են աշակերտներ կամ ուսանողներ, 55-ը` թոշակառուներ, իսկ 44-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զապորոժսկոե (գյուղ, Լոզովայայի շրջան)

Անվան այլ կիրառումների համար տե՛ս՝ ԶապորոժսկոեԶապորոժսկոե (ուկրաիներեն՝ Запорізьке), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1897 թվականին։
2001 թվականի տվյալներով Զապորոժսկոե գյուղում բնակվում էր 6 մարդ։ Բնակավայրը զբաղեցնում է 0,177 կմ² տարածք։ Բնակչության խտությունը կազմում էր 33,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մասրենի Կլուկի

Մասրենի Կլուկի (լատ.՝ Rosa klukii Bess), վարդազգիների ընտանիքի, մասրենի ցեղի բույս։ 


== Նկարագրություն ==
Տերևաթափ թուփ է՝ 0,8-1 մ բարձրությամբ, նոսր ճյուղերով։ Փշերը միատիպ են, բազմաթիվ, խոշոր, սեղմված, մանգաղաձև կամ կեռիկավոր։ Տերևները գեղձիկասղոցաեզր են, կլորավուն, աղվամազապատ (հատկապես միջին ջղերի ուղղությամբ)։ Ծաղիկներն ունեն երկար, հարթ կոթուններ։ Բաժակաթերթիկները փետրաձև են, ատամնավոր բաժիններով, դեպի ցած ծռված, պտուղների կազմավորման ժամանակ թափվում են։ Պսակաթերթիկները սպիտակ են կամ վառ վարդագույն, մոտ 2,0 սմ երկարությամբ։


== Տարածվածություն ==
Տարածված է Կովկասում, նախկին ԽՍՀՄ-ի եվրոպական մասում, Ղրիմում, Արևմտյան Եվրոպայում, Փոքր Ասիայում, Արևմտյան Հայաստանում։ Մեր հանրապետության տարածքում հանդիպում է Ապարան-Հրազդանում, Վայքում, Արարատյան դաշտի նախալեռնային գոտում (Գեղարդ), Ջանգեզուրում, Մեղրիում, գլխավորապես միջին լեռնային գոտում, ժայռոտ լանջերի վրա, թփուտներում։


== Կիրառություն ==
Արժեքավոր է որպես երաշտադիմացկուն պատվաստակալ։ Էկոլոգիական խումբը՝ XI: Մշակության հավանական շրջանները՝ 1-32:


== Ծանոթագրություններ ==
Աբուլ Ջևիզ

Աբուլ Ջևիզ, գետակ Տիգրիսի ավազանում, Բաթմանի վտակ Խուլփի օժանդակը։


== Ծանոթագրություններ ==
Կերոն նեղատերև

Կերոն նեղատերև (լատ.՝ Týpha angustifólia), կերոնազգիներ ընտանիքի, միածաիլավոր, կոճղարմատավոր մոլախոտ։ Գրականության մեջ հանդիպում է նաև կեռոն, ջրեղեգ, որձախո անվամբ։ Ծլելուց հետո, կյանքի առաջին տարում, հիմնականում առաջացնում է տերևնր և թփակկլվում, երկրորդ տարում նոր՝ միայն կոճղարմատներ։ Ծաղկակիր ցողուններ առաջացնում է կյանքի երրորդ տարվանից սկսած։ Կերոնի կոճղարմատները տեղավորված են 5-12 սմ խորության մեջ։ Կոճղարմտների բողբոջներից, նոր բույսի առաջացումը զուգընթաց, առաջանում են փնջաձև արմատներ, որոնք օգտագործվում են հողի առավել խորը շերտերում եղած սննդանյութերն ու ջուրը։ Հիմնական ռաջնային կոճղարմատներից դուրս եղած համեմատաբար նուրբ կոճղարմատների մի մասը ընդունում է աճման վերընթաց, մյուսները՝ վարընթաց ուղղություն։


== Նկարագիր ==
Ունի 2-3 մետր բարձրությամբ սնամեջ ու հաստ, ընդգծված միջհանգույցներով ողորկ ցողուն, նեղ, նշտարաձև, զուգահեռաջիղ, կոշտ տերևներ։ Գլխավոր ցողունի ծայրին նստած է գլանաձև, մուգ շականակագույն ծաղկափթթությունը վերին մասում գտնվում են արական, ներքին մասում՝ իգական ծաղիկները։
Սերմերը մանր են, կրում են թռչող հարմարանքներ՝ վրձնիկներ, և տարածվում են ինչպես քամու, այնպես էլ հոսող ջրի միջոցով և ծլում են հողի մակերեսից։


== Տարածում ==
Տարածված է աշխարհի գրեթե բոլոր գոտիներում, բացի ծայր հյուսիսից ու բարձր լեռնային գոտիներից։ ՀՀ Արարատյան դաշտում ճահճակալող հողերի մոլախոտ է։


== Գրականություն ==
Ռ. Ա. Կարապետյան - Հայաստանում տարածված մոլախոտերի ատլաս, «լույս» հրատարակչություն, Երևան, 1980 թ․
Խորենացու «Տենչայր Սաթենիկ» հատվածի առթիվ

«Խորենացու «Տենչայր Սաթենիկ» հատվածի առթիվ», Հովհաննես Թումանյանի հոդվածներից, որը ենթադրաբար գրվել է 1894 թվականի սկզբներին։


== Պատմություն ==
Հավանաբար հոդվածը գրվել է 1894 թվականի սկզբներին, քանի որ հոդվածի սկզբում 1893 թվականի մասին Թումանյանն արդեն անցյալով է գրել. «1893 թվականին մտածեցի մի բան հյուսել...» և այլն։
Առաջին անգամ տպագրվել է 1894 թվականին Թիֆլիսի «Հորիզոն» գրական հանդեսի 168-176 էջերում, ապա՝ Երևանում հրատարակված Նվարդ Թումանյանի կազմած և խմբագրած «Թումանյանը քննադատ» գրքի 23-31 էջերում։ Այնուհետև տպագրվել է Թումանյանի երկերի ժողովածուի 4-րդ հատորի 13-21-րդ էջերում։
Թումանյանի երկեր լիակատար ժողովածուի վեցերորդ հատորում տպագրված է «Հորիզոն» գրական հանդեսից։
Հոդվածում հիշատակվում է «Արտավազդ Բ» դրամայի մասին, որը Թումանյանի առաջին դրաման պետք է լիներ՝ գրված Շեքսպիրի երկերի ոգով։ Նշված դրամայից մնացել են միայն փոքր սևագիր հատվածներ և հիշատակություններ Թումանյանի նամակներում, ինչպես նաև ժամանակակիցների հուշերը։
Թումանյանը հոդվածը գրելիս օգտվել է 1913 թվականին Թիֆլիսում տպագրված Մովսես Խորենացու «Հայոց պատմություն» գրքից, «Նոր բառգիրք հայկազեան լեզուի» բառարանից։


== Ծանոթագրություններ ==
Ուգուզևո (գյուղ, Բիրսկի շրջան)

Անվան այլ կիրառումների համար տե՛ս՝ ՈւգուզևոՈւգուզևո (ռուս.՝ Угузево, բաշկիրերեն՝ Үгеҙ), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 474 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայաստանի սարսափները. Ականատեսի վկայություն

Հայաստանի սարսափները. Ականատեսի վկայություն (անգլ.՝ Horrors of Armenia: the story of an eye-witness), Հովարդ Ուիլիամ Ուիլարդի 1896 թվականին Նյու Յորքում Հայկական Բարեգործական Միության (անգլ.՝ Armenian Relief Association) հրատարակած գիրքն է հայերի ցեղասպանության մասին։


== Հեղինակ ==
Հովարդ Ուիլիամ Ուիլարդի կենսագրական տվյալներն անհայտ են։ Միայն հայտնի է, որ նա երկու անգամ այցելել է Փոքր Ասիա` հայկական հարցը ուսումնասիրելու նպատակով։  Նա մեկն էր այն տասնհինգ լրագրողներից, ովքեր 1894 թվականին գործուղվել էին Լոնդոնից` հայերի կոտորածների մասին նյութ պատրաստելու, սակայն միակն էր, ով կարողացավ իր կյանքը վտանգելով մտնել Արևմտյան Հայաստանի այն շրջանները, որտեղ եղել և շարունակվում էին հայերի զանգվածային կոտորածները։ Արևմտյան Հայաստան կատարած երկրորդ այցելության ժամանակ թուրքական կառավարությունը արգելեց նրա մուտքը երկիր և անգամ գլխագին էր խոստացել վերջինիս համար։


== Գրքի բովանդակություն ==


== Ծանոթագրություններ ==
Կորովինո (այլ կիրառումներ)

Կորովինո, կարող է վերաբերել՝

Կորովինո - գյուղ Ռուսաստանի Յարոսլավլի մարզի Պերեսլավսկի շրջանի կազմում։
Կորովինո - գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Կորովինո - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բիթլիսի մարզ

Բիթլիսի մարզ (թուրքերեն՝ Bitlis ili) կամ Բաղեշի մարզ, նահանգ է ներկայիս Թուրքիայի Հանրապետության արևելյան մասում, պատմական Արևմտյան Հայաստանում, Մեծ Հայքի Աղձնիք նահանգում։


== Պատմություն ==
Իբրև առանձին վարչական միավոր ձևավորվել է 16–րդ դարի սկզբում որպես հյուքյումեթություն (իշխանություն), որի մեջ մտնում էին Սասունը, Մուշը, Խիզանը, Խնուսը, Խլաթը, Արծկեն։ Կենտրոնը Բիթլիսն էր, որ կոչվում էր նաև Բաղեշ։ Որպես նահանգ ձևավորվել է 1875 թ։ Նահանգն ուներ չորս գավառ՝ Բիթլիսի, Մուշի, Սղերդի և Գենջի։ Այդ գավառների 19 գավառակները միասին ունեին 2110 գյուղ և երեք քաղաք՝ Բիթլիս, Սղերդ, Մուշ։ Բիթլիսի նահանգի բնակչության հիմնական զբաղմունքը երկրագործությունը, այգեգործությունը և լեռնային շրջաններում, անասնապահությունն էին։ 19-րդ դարի վերջերին և 20-րդ դարի սկզբներին զարգանում էին նաև առևտուրը և արհեստները։ Առաջ էին եկել մանուֆակտուրային բնույթի փոքրիկ ֆաբրիկաներ և գործարաններ, Եղեռնի նախօրեին նահանգի հայության թիվը հասնում էր մոտ 200 հազ-ի, որից միայն 56 հազ փրկվեց կոտորածից։ Սրանք էլ մասամբ բռնի մահմեդականացվեցին, մասամբ էլ գաղթեցին տարբեր երկրներ։


== Աշխարհագրություն ==
Տարածվում էր Վանա լճի արևմտյան եզերքներից մինչև Տավրոս և Բյուրակնյան լեռները և մինչև Տիգրիս գետը։ Մեծ մասով համապատասխանում էր պատմական Աղձնիք և Տուրուբերան աշխարհներին։ Ընդհանուր տարածությունը 27,3 հազ կմ² էր, որից մոտ 10 տոկոսը՝ մշակելի հողատարածություններ։ Նահանգը արևմուտքիս արևելք ուղղությամբ Տավրոսի լեռնաշղթայով բաժանվում էր նաև հր մասերի։ Հյուսիսային մասը, որ ընկած է Տավրոսի լեռնաշղթայի և Բյուրակնյան լեռնաշղթաների միջև, կազմում է Արածանիի հարթ հովիտը և իր մեջ է առնում Մշո և Մանազկերտի դաշտերը։ Այստեղով հոսում է Արածանին, որի մեջ թափվում են նահանգի այս շրջանը ոռոգող Մանազկերտի, Խնուսի, Մեղրագետ գետերը։ Նահանգի հարավային մասը, որ ընդգրկում է Տավրոսի և Տիգրիսի միջև ընկած շրջանը լեռնային է, այստեղ են ձգվում Սասնա լեռները և Տավրոսի մի քանի այլ ճյուղավորումներ։


== Բնակչություն ==
1878 - 1879 թթ նահանգի բնակչությունը մոտ 400 հազ էր, որոնցից 250 հազ՝ հայեր։ 19-րդ դարի վերջերին ուներ 382 հազ բնակիչ, որից հայեր՝ 180 հազ, թուրքեր՝ 40 հազ., չերքեզներ՝ 10 հազ., քրդեր՝ 77 հազ., ղզլբաշներ՝ 5 հազ., ասորիներ՝ 15 հազ., եզիդիներ՝ 5 հազ. և այլն։


== Տես նաև ==
Թուրքիայի վարչական բաժանում
Արևելյան Անատոլիա տարածաշրջան
Գյոմուր (գետակ)

Անվան այլ կիրառումների համար տե՛ս՝ Գյոմուր (այլ կիրառումներ)Գյոմուր, գետակ Հայկական լեռնաշխարհում, Արաքսի ավազանում, նրա ձախակողմյան վտակ Արփա գետի ձախ օժանդակը։ Սկիզբ է առնում Զանգեզուրի լեռնաշղթայի կենտրոնական հատվածից և մայր գետին է միանում Հայաստանի Վայք քաղաքի տարածքից մոտ 6 կմ հյուսիս։ Գետի վրա է գտնվում Գեհենիք գյուղը։


== Ծանոթագրություններ ==
Անդրե Շյուրլե

Անդրե Շյուրլե (գերմ.՝ André Schürrle, նոյեմբերի 6, 1990(1990-11-06), Լուդվիգսհաֆեն ամ Ռեին, Ռայնլանդ Պֆալց, Գերմանիա), գերմանացի ֆուտբոլիստ, Դորտմունդի Բորուսիայի և Գերմանիայի ազգային հավաքականի հարձակվող։


== Ակումբային կարիերա ==


==== Մայնց 05 ====
Խաղացել է Լյուդվիգսհաֆեներ և Մայնց ֆուտբոլային ակումբների երիտասարդական կազմերում։ Մայնցի երիտասարդական թիմի հետ դարձել է Գերմանիայի չեմպիոն ու հրավիրվել հիմնական թիմ։ Առաջին անգամ որպես Մայնցի ֆուտբոլիստ խաղադաշտ է դուրս եկել 2009 թվականի օգոստոսի 8-ին՝ Բայերի դեմ խաղում, խաղն ավարտվեց 2։2 հաշվով։ Իր առաջին երկու գոլերը ուղարկել է սեպտեմբերի 19-ին Բոխումի դարպասը, նրա դուբլի շնորհիվ Մայնցը 2։1 հաշվով պարտվելիս կամային հաղթանակ է տանում 3։2 հաշվով։ Այդ շաբաթվա վերջին Շյուրլեն կնքեց պրոֆեսիոնալ պայմանագիր ակումբի հետ։ Մրցաշրջանի ամփոփիչ արդյունքներով Անդրե Շյուրլեն խփել էր 5 գնդակ և տվել 3 գոլային փոխանցում։


==== Բայեր 04 ====
2010 թվականի սեպտեմբերին Անդրեն պայմանագիր է կնքում Լևերկուզենի Բայերի հետ մինչև 2016 թվականի հուլիսի 30-ը։ Տրանսֆերի ընդհանուր գինը կազմեց 8 միլիոն եվրո։


==== Չելսի ====
2013 թվականի ամռանը Չելսին և Բայերը համաձայնության եկան Շյուրլեի տրանսֆերի հարցում Անգլիական ակումբ։ Հոկտեմբերի 27-ին Մանչեսթեր Սիթիի դեմ խաղում Շյուրլեն խփեց իր առաջին գնդակը նոր թիմի կազմում։ Մարտի 1-ին մայրաքաղաքային դերբիում, Ֆուլհեմի դեմ խաղում Շյուրլեն նոր թիմի կազմում դարձավ հետ-տրիկի հեղինակ։ Խաղն ավարտեց 1։3 Չելսիի օգտին։


=== Վոլֆսբուրգ ===
2015 թվականի փետրվարի 2-ին Շյուրլեն դարձավ «Վոլֆսբուրգի» հարձակվող՝ կնքելով 4.5 տարվա պայմանագիր։ Գործարքի արժեքը կազմեց 24 միլիոն ֆունտ։


=== Բորուսիա Դորտմունդ ===
2016 թվականի ամռանը Շյուրլեն տեղափոխվել է Դորտմունդի «Բորուսիա»՝ կնքելով 5 տարվա պայմանագիր։ Գործարքի արժեքը կազմեց 30 միլիոն եվրո։ Թիմի կազմում իր նորամուտը նշել է 2016 թվականի Գերմանիայի սուպերգավաթ խաղում՝ փոխարինելով Ուսման Դեմբելեին 68-րդ րոպեին։


== Միջազգային կարիերա ==
Իր դեբյուտային հանդիպումը Գերմանիայի երիտասարդական հավաքականի կազմում անցկացրեց 2009 թվականի նոյեմբերի 13-ին Հյուսիսային Իռլանդիայի դեմ խաղում։ Խաղն ավարտվեց 1։1 հաշվով։ Հաջորդ հանդիպումն անցկացրեց Սան Մարինոյի դեմ խաղում և աչքի ընկավ խփած գնդակով։


== Ձեռքբերումներ ==
Ֆուտբոլի աշխարհի առաջնություն. 2014


== Արտաքին հղումներ ==
Պաշտոնական կայքը
Ֆեյսբուքյան էջը


== Ծանոթագրություններ ==
Շևչենկովսկի գյուղական խորհուրդ (Կոնոտոպսկի շրջան)

Անվան այլ կիրառումների համար տե՛ս՝ Շևչենկովսկի գյուղական խորհուրդ (այլ կիրառումներ)Շևչենկովսկի գյուղական խորհուրդ  (ուկրաիներեն՝ Шевченківська сільська рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Շևչենկովսկի գյուղական խորհրդում բնակվում էր 707 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սվետլայա (Զիմնյայա Զոլոտիցայի վտակ)

Անվան այլ կիրառումների համար տե՛ս՝ Սվետլայա (այլ կիրառումներ)Սվետլայա (ռուս.՝ Светлая), գետ Ռուսաստանում, Արխանգելսկի մարզում։
Հոսում է Սևծովյան բարձրավանդակի արևմտյան մասով։ Սնվում է անձրևաջրերով և հալոցքներով։ Գետի երկարությունը 12 կմ է։ Ունի մի քանի վտակներ։ Թափվում է Զիմնայա Զոլոտիցա գետ։ Գետի արևելյան գետաբերանը գտնվում է Սվետլայա գյուղում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն.

Ավազանի տարածքը - Դվինսկո Պեչորսկ
Գետի ավազանը - Զիմնի Զոլոտիցա
Ջրահավաք տեղամաս - Սպիտակ ծովի ավազանի գետեր։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.


=== Քարտեզներ ===
Տեղագրական քարտեզ Q-37-23_24 Archived 2013-05-01 at the Wayback Machine.
Տեղագրական քարտեզ Q-37-29_30 Archived 2013-05-01 at the Wayback Machine.
Սվետլայա(չաշխատող հղում)
Յուրե Ռոբիչ

Յուրե Ռոբիչ (սլովեներեն՝ Jure Robič, Slovenian:ˈjuːˌrɛ ˈrobɪtʃ. ապրիլի 10, 1965(1965-04-10), Եսենիցե, Upper Carniola Statistical Region, Սլովենիա - սեպտեմբերի 24, 2010(2010-09-24), Plavški Rovt, Municipality of Jesenice, Upper Carniola Statistical Region, Սլովենիա), սլովենիացի հեծանվորդ]], ով համբավվել է հատկապես «Մրցարշավ Ամերիկայով» մրցումներում տարած հաղթանակներով։ Մահացել է երիտասարդ հասակում՝ 2010 թվականի սեպտեմբերի 24-ին Սլովենիայի Եսենիցե քաղաքի մերձակա լեռնային անտառի նեղ ճանապարհին դիմացից եկող մի ավտոմեքենայի հեծանիվով բախվելու հետևանքով ստացած վնասվածքներից։
Ռոբիչը «Մրցարշավ Ամերիկայով» մրցումներում հաղթել է հինգ անգամ՝ 2004, 2005, 2007, 2008 և 2010 թվականներին. դա այն ժամանակ ռեկորդային ցուցանիշ էր։ 2009 թվականին զրկվել է տիտղոսից միտումնավոր անարդար մրցավարության պատճառով։ 
2004 թվականի սեպտեմբերի 19-ին նա 24-ժամյա խճուղային հեծանվավազքի աշխարհի ռեկորդ է սահմանել՝ առանց դադար առնելու անցնելով 834,77կիլոմետր։ 2005 թվականին էլ ճանաչվել է Le Tour Direct մրցարշավի հաղթող՝ 7 օր 19 ժամ 40 րոպեում անցնելով 4.023 կիլոմետր։ Ռոբիչը DOS-Ras Race Across Slovenia հեծանվավազքի քառակի, Tour Direct-ի կրկնակի և 2010 թվականին անցկացված Tortour-ի հաղթող է։ Հաղթանակներ է տարել նաև Maraton Franja, Juriš na Vršič մրցարշավներում։ 1988-1994 թվականներին եղել է խճուղային հեծանվավազքի Սլովենիայի չեմպիոնը, հայրենի երկրի հավաքականի կազմում հաջողությամբ մասնակցել միջազգային մրցումների։ Նա ընդհանուր առմամբ հաղթել է հարյուրից ավելի մրցարշավներում, առնվազն 150 անգամ բարձրացել պատվո պատվանդանին։
Ռոբիչը գերազանց արդյունքներ է ցուցաբերել հատկապես մարզիկներից առանձնակի մեծ տոկունություն պահանջող մրցարշավներում։ Այսպես. 2004 թվականին՝ ութ օր շարունակված «Մրցարշավ Ամերիկայով» մրցումների ժամանակ ընդհանուր առմամբ քնել է ընդամենը ութ ժամ, անցել 2.958,5 կիլոմետր։
Մարզական առանձնահատուկ նվաճումների համար նա հռչակվել է աշխարհի «Տարվա մարզիկ», Սլովենիայի «Տարվա մարզիկ»՝ արժանանալով համապատասխան մրցանակների։ Մրցանակներ է ստացել նաև արդար մրցակցության և սպորտում հանդուժողականություն ցուցաբերելու համար։


== Ծանոթագրություններ ==


== Արտաքին հղումներ ==
"Bicycle Dreams" Award Winning Documentary Film starring Jure Robic Archived 2014-05-17 at the Wayback Machine.
"Race Across America" NBC-TV Film detailing Jure Robic's First RAAM victory
NY Times article
Bikeradar.com article
MSNBC article
Radiolab episode featuring Robič
"Hell on Two Wheels" award winning book about 2009 Race Across America featuring Robič Archived 2022-06-29 at the Wayback Machine.
Իգնաշկինո (այլ կիրառումներ)

Իգնաշկինո, կարող է վերաբերել՝

Իգնաշկինո - գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Իգնաշկինո - գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Գրիգոր Սիսվան

Գրիգոր Սիսվան (Գրիգոր Հովհաննեսի Բեքմեզյան, ապրիլի 4, 1918(1918-04-04), Սիս - հոկտեմբերի 13, 1972(1972-10-13), Երևան, Հայկական ԽՍՀ, ԽՍՀՄ), հայ արձակագիր, ԽՍՀՄ գրողների միության անդամ 1948 թվականից։


== Կենսագրություն ==
Ծնվել է Կիլիկիայի Սիս քաղաքում։ 1935 թվականին նրան Սիսվան գրական անունով է կնքել պատրիարք Թորգոմ Գուշակյանը (Սիսվան, Սիսուան նշանակում է Կիլիկիա, մասնավորապես՝ Հայկական Կիլիկիա):1936 թվականին ավարտել է Երուսաղեմի հայոց պատրիարքանի հոգևոր ընծայարանը։ Բեյրութում եղել է հայոց լեզվի ուսուցիչ, 1945-1947 թվականներին՝ «Նոր ուղի» պարբերականի խմբագիր։ 1947 թվականին ներգաղթել է Հայաստան։ 1950 թվականին ավարտել է ՀԿԿ Երևանի քաղկոմին կից մարքսիզմ-լենինիզմի երեկոյան համալսարանը, այնուհետև, մինչև 1966 թվականը՝ աշխատել է Երևանի ակումբա-գրադարանային տեխնիկումում որպես անգլերենի ուսուցիչ։ 1966-1969 թվականներին աշխատել է Սփյուռքահայության հետ մշակութային կապի կոմիտեում որպես բաժնի վարիչ, 1969-1972 թվականներին՝ «Լույս» հրատարակչությունում սփյուռքահայ դասագրքերի խմբագրության վարիչ։ Մահացել է Երևանում։


== Գ. Սիսվանի երկերի մատենագիտություն ==
Իրականացված երազ, Երևան, Հայպետհրատ, 1949, 132 էջ։
Հայրենի տուն, Երևան, Հայպետհրատ, 1957, 280 էջ։


== Աղբյուրներ ==
Սկիավի դի Աբրուցո

Սկիավի դի Աբրուցո  (իտալերեն՝  Schiavi di Abruzzo), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 1265 մարդ։ Խտությունը՝ 28 մարդ/կմ²։ Տարածքը՝ 45 կմ²։ Փոստային ինդեքս 66045։ Հեռախոսային կոդ՝ (+39) 0873։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0873 970121


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բարգոսեր

Բարգոսեր, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքի մոտակայքում։


== Բնակչություն ==
Բնակչությունը հայեր և թուրքեր էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ժուկով Յար

Ժուկով Յար (ուկրաիներեն՝ Жуків Яр), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1750 թվականին։
2001 թվականի տվյալներով Ժուկով Յար գյուղում բնակվում էր 92 մարդ։ Բնակավայրը զբաղեցնում է 0,23 կմ² տարածք։ Բնակչության խտությունը կազմում էր 400 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիմիտրի Դավիդովիչ

Դիմիտրի Դավիդովիչ (սերբ.՝ Димитрије Давидовић, հոկտեմբերի 23, 1789(1789-10-23) կամ հոկտեմբերի 12, 1789(1789-10-12), Զեմուն, Ավստրիական կայսրություն - ապրիլի 6, 1838(1838-04-06) կամ մարտի 24, 1838(1838-03-24), Սմեդերեվո, Սերբիայի իշխանություն), սերբ քաղաքական գործիչ, դիվանագետ, գրող, խմբագիր, լրագրող և հրապարակախոս։
Սերբիայի առաջին սահմանադրության հեղինակն է։


== Կենսագրություն ==
Դիմիտրին ծնվել է 1789 թվականի հոկտեմբերի 23-ին, Սերբիայի Զեմուն քաղաքում։ Կրթությունը ստացել է Բուդապեշտի համալսարանում։ 1812 թվականին նա տեղափոխվել է Վիեննա, որտեղ պաշտպանել է սերբ ժողովրդի շահերը։ 

Մի քանի տարիների ընթացքում նա հրատարակել է սերբիական առաջին ամսագիրը՝ «Новине сербске» անվանումով։ Միաժամանակ նա հրատարակել է «Զաբավնիկ» ալմանախը (1815 թ.-ից մինչև 1834 թվականը), որտեղ զետեղվել են Դիմիտրի Դավիդովիչի բազմաթիվ հոդվածները, օրինակ, «Սերբ ժողովրդի գործունեությունը և պատմություն»-ը (որպես գիրք լույս է տեսել 1821 թվականին)։
Դիմիտրին մահացել է 1838 թվականի ապրիլի 6-ին, Սերբիայի Սմեդերևո քաղաքում։


== Ծանոթագրություններ ==


== Արտաքին հղումներ ==
Димитрије Давидовић (սերբ.)
Տերնատե (Իտալիա)

Տերնատե (իտալերեն՝ Ternate), կոմունա Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 2254 մարդ։ Բնակչության միջին խտությունը՝ 451 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 21020։ Հեռախոսային կոդը՝ 0332։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0332 942911
Էլեկտրոնային փոստ՝ segreteria@comune.ternate.va.it
Պաշտոնական կայք՝ http://www.comune.ternate.va.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Զիմինո (գյուղ, Սիչովսկի շրջան)

Անվան այլ կիրառումների համար տե՛ս՝ Զիմինո (այլ կիրառումներ)Զիմինո (ռուս.՝ Зимино), գյուղ Ռուսաստանի, Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մակ-Ինտոշ շրջան (Ջորջիա)

Մակ-Ինտոշ շրջան (անգլ.՝ McIntosh County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.124 կմ² է, բնակչությունը՝ 10.847 մարդ (2010 թ. տվյալներով)։ Շրջկենտրոնն է Դարիեն բնակավայրը։ Կազմավորվել է 1793 թ.։
Զեվինգ

Զեվինգ, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==